Nemecké popravy zajatých partizánov v Michalovciach

Nemecké popravy zajatých partizánov v Michalovciach v novembri 1944 boli nemeckou reakciou na partizánske aktivity vo Vihorlate. 15. novembra bolo Michalovciach v Štefánikových kasárňach popravených Zvláštnym oddielom z.b.V. 27 12 zajatých príslušníkov vojenskopartizánskej brigády Kriváň ako odplata za strieľanie nemeckých zajatcov brigádou. Obete boli pochované na Bielej hore. V novembri na Bielej hore Zvláštny oddiel z.b.V. 27 postrieľal 13 partizánov a civilistov z obcí Jovsa, Kusín a Poruba pod Vihorlatom. Vo februári 1945 boli odkryté na Bielej hore masové hroby.

 Predohra 
28. októbra 1944 vojensko-partizánska brigáda Kriváň a oddiely Borkaňuk, Jastrib, Veža zostúpili z hôr a obsadili v nemeckom tyle obce pod Vihorlatom v snahe pomôcť Červenej armáde pri Karpatsko-užhorodskej operácii. Sovietska ofenzíva sa zastavila a k spojeniu partizánov s Červenou armádou nedošlo. Nemci 30. októbra partizánov zatlačili naspäť do Vihorlatu a vypálili obec Vinné a neskôr Porubu pod Vihorlatom. 11. novembra bola vojenskopartizánska brigáda Kriváň vo Vihorlate prepadnutá Nemcami a rozprášená, ukoristené boli denníky brigády. Časť partizánov sa pokúsila o prechod frontu k Červenej armáde, pričom niekoľko z nich bolo zajatých pri Remetských Hámroch.

Popravy 15. novembra
15. novembra bolo Michalovciach v Štefánikových kasárňach popravených Zvláštnym oddielom z.b.V. 27 12 zajatých príslušníkov vojenskopartizánskej brigády Kriváň a telá boli pochované v hromadnom hrobe na Bielej hore. Následne Nemci vydali leták s menami popravených a s odôvodnením, že ide o odplatu za popravy nemeckých zajatcov partizánmi:

Zoznam popravených príslušníkov brigády Kriváň:
Priezvisko a menoPoznámka BEBLAVÝ Pavol  (*1916 Sobotište) BEŇKO František  (*1921 Stará Ľubovňa) BRNA Albert  (*1922 Liptovské Revúce) CÁNIK František  (*1915 Veľké Rovné) CUBOŇ Alexander  (*1921 Turzovka) DONOVAL Gejza  (*1922 Kordíky) DOVAL Ondrej  (*1922 Kalinov) FERENC Štefan  (*1923 Bzenov) KUČERA Imrich  (*1920, Mojšova Lúčka) REPICKÝ Peter  (*1921, Župkov) TICHOŇ Roman  (*1916, Námestovo) TURMAN Vojtech  (*1923, Hodruša-Hámre)

Nemci mučili a obesili aj lekárku brigády Kriváň MUDr. Alexandru Hauptlorenczovú.

 Popravy partizánov zo zemplínskych obcí 
V novembri na Bielej hore Zvláštny oddiel z.b.V. 27 postrieľal 13 partizánov a civilistov z obce Jovsa a vypálených obcí Kusín a Poruba pod Vihorlatom.

Popravení boli:
Priezvisko a menoPoznámka BREZOVIČ Pavol  (*1891 Kusín) DŽUBA Juraj  (*1900 Poruba pod Vihorlatom) HALAPI František  (*1914 Kusín) HLAVANIČ Andrej  (*1920 Kusín) HLAVANIČ Ján  (*1910 Kusín) HRIC Juraj  (*1922 Kusín) OCHRAŇ Juraj  (*1923 Jovsa) PLEŠA Michal  (*1921 Kusín) PROKOP Pavol  (*1911 Kusín) REJTA Adam  (*1926 Poruba pod Vihorlatom) a 3 neznámi  

 Dohra 
Hroby popravených objavili po oslobodení vo februári 1945 Rozália Racová z Michaloviec (ktorá bola v novembri svedkom eskortovania civilistov nemeckými vojakmi na Bielu horu, aj návratu opitých Nemcov) s lesníkom Jánom Čičákom. Bola vykonaná exhumácia a obete boli pochované na cintoríne v Michalovciach.

 Poznámka 

 Referencie 

Kategória:1944 na Slovensku
Kategória:Česko-slovenský odboj počas druhej svetovej vojny
Michalovce
Kategória:Michalovce
Michalovce